



Pressemeddelelse,

18. december 2018

**DEN SKYLDIGE et skridt tættere på Oscar-nominering**

***Gustav Möllers debutfilm er netop blevet shortlistet af Akademiet bag Oscar-uddelingen og er nu blandt ni film, der skal kæmpe om en Oscar-nominering i kategorien ”Bedste Udenlandske Film”.***

Det er i nat dansk tid blevet offentliggjort, at den danske spillefilm DEN SKYLDIGE er blevet Oscar-shortlistet i kategorien ”Bedste Udenlandske Film”. Dermed er filmen blandt de ni ikke-engelsksprogede film fra hele verden, der har mulighed for at blive Oscar-nomineret d. 22. januar. De andre otte film er *Birds of Passage* fra Columbia, *Never Look Away* fra Tyskland, *Shoplifters* fra Japan, *Ayka* fra Kazakhstan, *Capernaum* fra Libanon, *Roma* fra Mexico, *Cold War* fra Polen og *Burning* fra Sydkorea. DEN SKYLDIGE er den eneste debutfilm blandt de ni shortlistede film.

DEN SKYLDIGE er blevet udvalgt til shortlisten i konkurrence med 86 andre film, og dermed er sandsynligheden for en Oscar-nominering til dansk film netop blevet væsentligt forøget. Senest Danmark fik en film nomineret til ”Bedste Udenlandske Film” var for to år siden med Martin Zandvliets *Under Sandet* i 2016.

**Triumftog for debutfilm**

DEN SKYLDIGE er Gustav Möllers debutfilm. Han dimitterede fra Den Danske Filmskole i 2015 sammen med producer Lina Flint, som har produceret filmen hos Nordisk Film Spring. Det er den første spillefilm for Nordisk Film Spring. 2018 har været ét langt triumftog for DEN SKYLDIGE, som fik verdenspremiere på filmfestivalen i Sundance og modtog den internationale publikumspris på festivalen. Siden har den vundet 30 internationale priser og blev i sommer et stort biografhit herhjemme med over 140.000 solgte billetter.

I USA fik den premiere tidligere på efteråret og fik fantastiske anmeldelser. På websitet Rottentomatoes.com – som indsamler alle amerikanske og udvalgte engelske anmeldelser – har den en score på 99%, hvilket betyder at 83 ud af alle 84 registrerede anmeldelser er positive. Senest er det også blevet offentliggjort, at filmen får et amerikansk remake med stjernen Jake Gyllenhaal i Jacob Cedergrens rolle.

**Om DEN SKYLDIGE**

I Gustav Möllers psykologiske thriller DEN SKYLDIGE spiller Jakob Cedergren politibetjenten Asger Holm, der besvarer et 112-opkald fra en kidnappet kvinde. Da forbindelsen pludselig bliver afbrudt, starter en nervepirrende jagt på kvinden og hendes kidnapper. Med telefonen som eneste redskab kæmper Asger imod tiden for at redde kvinden. Men snart viser det sig, at forbrydelsen er større, end Asger først troede.

DEN SKYLDIGE er produceret af Nordisk Film Spring og foregår i *real time* en nat på en dansk alarmcentral. I den altoverskyggende hovedrolle ses Jakob Cedergren som politibetjenten Asger Holm. DEN SKYLDIGE er produceret med støtte fra Det Danske Filminstituts talentordning, New Danish Screen.

Den 91. Oscar-uddeling finder sted d. 24. februar 2019 (natten til d. 25. februar dansk tid).

**Hent billeder fra filmen via:**

[www.nfdfilm.dk](http://www.nfdfilm.dk/" \t "_blank)

User: film

Password: presse

**Hent scener fra filmen via:**

Adress: [ddkmft.egmont.com](http://ddkmft.egmont.com/)  
User: nf-broadcast  
Password: nf-broadcastQwer

**For yderligere information, kontakt venligst:**

Michael Feder, [michael@have.dk](mailto:michael@have.dk), mobil: 22434942

Med venlig hilsen

Have Kommunikation

Tlf. 33 25 21 07

**FAKTA:**

Holdet

Instruktør: Gustav Möller

Manuskriptforfattere: Gustav Möller & Emil Nygaard Albertsen

Fotograf: Jasper J. Spanning

Klipper: Carla Luffe

Produktionsdesign: Gustav Pontoppidan

Chefkostumier og sminkør: Ida Skov Gudmundsen-Holmgreen

Tonemester: Oskar Skriver

Komponister: Carl Coleman & Caspar Hesselager

Producer: Lina Flint

Produktionsselskab: Nordisk Film Spring A/S

Rolleliste

Asger Holm: Jakob Cedergren

Iben: Jessica Dinnage

Rashid: Omar Shargawi

Michael: Johan Olsen

Bo: Jacob Hauberg Lohmann

Mathilde: Katinka Evers-Jahnsen

Vagtleder Nordsjælland: Jeanette Lindbæk

Junkie: Simon Bennebjerg

Journalist: Laura Bro

Mand på Skelbækgade: Morten Suurballe

Mand ved natklub: Guuled Abdi Youssef

Fuld kvinde: Caroline Løppke

Politiassistent i hus: Peter Christoffersen

Politiassistent i bil: Nicolai Wendelbo

Alarmoperatør #1: Morten Thunbo

Alarmoperatør #2: Maria Gersby Cissé

Alarmoperatør #3: Anders Brink Madsen

Øvrige fakta

Varighed: 85 min.

Framerate: 25fps

Lyd: 5.1 og 7.1

Distribution i Danmark og Skandinavien: Nordisk Film Distribution

Internationalt salg: TrustNordisk

Biografier

**Gustav Möller – Instruktør:**

Den unge svenske instruktør Gustav Möller (f. 1988) begyndte tidligt at dyrke sin interesse for film; i gymnasiet gik han på en filmlinje, og efterfølgende tog han en film-overbygning på Københavns Film & Fotoskole. Dette blev springbrættet til at Möller blev optaget på Den Danske Filmskole, hvorfra han dimitterede i 2015. Hans afgangsfilm *I mørke*, lavede han sammen med manuskriptforfatter Emil Nygaard Albertsen og producer Lina Flint, med hvem han fortsatte samarbejdet på *Den Skyldige*, der er Gustav Möllers debutspillefilm.  *I mørke* modtog Next Nordic Generation Award på Den Norske Filmfestivalen i Haugesund.

**Jakob Cedergen – Skuespiller:**

Jakob Cedergren (f. 1973) blev uddannet fra Statens Teaterskole i 1997 og fik samme år sin debut i stykket *Faust er Død* på Mungo Park. Hovedrollen som journalist Bjarne Madsen i tv-serien *Edderkoppen* (2000) gjorde Cedergren landskendt, og i 2005 fik han international opmærksomhed, da han blev udnævnt til Shooting Star ved Berlinalen.

Jakob Cedergren har spillet med i en perlerække af store danske film som *Rembrandt* (2003), *Frygtelig Lykkelig* (2008), *Submarino* (2010), *Sorg og Glæde* (2013) og *Fuglene over sundet*  (2016)*.* Præstationen i *Frygtelig Lykkelig* (2008) står som et af højdepunkterne i Cedergrens karriere, da han både modtog Bodilprisen og en Robert-statuette for Bedste mandlige hovedrolle for hans skildring af den sønderjyske landbetjent Robert Hansen. Han var igen nomineret for Bedste mandlige hovedrolle ved begge filmprisuddelinger i både 2011 for *Submarino,* og i 2014 for *Sorg og Glæde*. Jakob Cedergren har desuden medvirket i flere populære tv-serier, bl.a. *Nikolaj og Julie* (2002-2003), *Den som dræber* (2011) og *Ditte og Louise* (2016).

**Lina Flint** – **Producer:**

Producer Lina Flint (f. 1987) dimitterede fra Den Danske Filmskole i 2015. Samme år fik hun sin spillefilmsdebut som producer på *Eliten*, instrueret af Thomas Daneskov. *Eliten* modtog New Talent Grand PIX på CPH PIX i 2015. Desuden har Lina Flint produceret tv-serien *Joe Tech* (2017), der også blev instrueret af Daneskov og nomineret til en Robert for årets korte tv-serie, samt animationsfilmen *Home Grown* (2017), instrueret af William Reynish. Sammen med manuskriptforfatter Emil Nygaard Albertsen har Lina Flint startet Nordisk Film Spring, som er Nordisk Films talentudviklingsafdeling. Formålet med Nordisk Film Spring er at skabe et kreativt eksperimenterende kollektiv, hvor man prøver at rykke grænserne for dansk film, og hvor der arbejdes både med talentudvikling og nye tv- og film